**Výbor**

**Národnej rady Slovenskej republiky**

**pre zdravotníctvo**

43**.** schôdza výboru

Číslo: CRD-1297/2018

**109**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 25. júna 2018**

**k návrhu študijného plánu nového študijného odboru „praktická sestra“**

**A. p r e r o k o v a l**

návrh študijného plánu nového študijného odboru „praktická sestra“;

**B. ž i a d a**

**ministerku zdravotníctva Slovenskej republiky**

podľa § 45 ods. 1 písm. f) a g) zákona č. 576/2004 Z. z. o zdravotnej starostlivosti a o zmene niektorých zákonov a v súlade s § 102ah zákona č. 578/2004 Z. z. o poskytovateľoch zdravotnej starostlivosti v znení neskorších predpisov zabezpečiť realizáciu nového študijného odboru a študijného plánu do sústavy odborov vzdelávania pre stredné zdravotnícke školy v Slovenskej republike a to:

1. Zosúladenie študijnému odboru s názvom povolania „praktická sestra“.

2. Prehĺbenie prípravy absolventov v oblasti odborných kompetencií – zručnosti.

3. Zvýšenie rozsahu zručnosti absolventov z asistencie na samostatné vykonávanie výkonov v oblasti :

- podávania liekov

- sledovania a záznamu fyziologických funkcií

- odberu biologického materiálu.

4. Základy ošetrovania a asistencie rozdeliť na dva predmety

Ošetrovateľstvo (teoretický predmet)

Ošetrovateľské techniky (cvičenia v laboratórnych podmienkach).

5. Zmeny v učebných osnovách:

* V predmete Zdravie a klinika chorôb zvýšiť dôraz na farmakoterapiu (alebo zavedenie samostatného predmetu do učebného plánu).
* V predmete Ošetrovateľstvo a Ošetrovateľské techniky doplniť obsahový štandard - výkonov v súlade s vyhláškou MZ SR o rozsahu praxe č. 28/2018 z 1. marca 2017.
* nahradiť asistenciu pri výkone – vlastnou realizáciou hlavne u  výkonov :

podávanie liekov per os,

podávanie liekov inhalačne

aplikácia kyslíkovej liečby

zhotovenie EKG záznamu

odber kapilárnej krvi na ABR

výter z telových dutín.

6. Profil absolventa - Požadované zručnosti:

**Absolvent má splniť tieto výkonové štandardy zručností (musí byť schopný):**

- dodržiavať zásady bezpečnosti a ochrany zdravia pri práci

- zabezpečovať dodržiavanie bezpečného prostredia osoby vrátane dieťaťa a ochranu intimity pri poskytovaní zdravotnej starostlivosti

- poskytovať prvú pomoc podľa svojich odborných schopností a zabezpečiť ďalšiu odbornú pomoc

**Obväzový materiál a obväzová technika**

- pripravovať pomôcky z obväzového materiálu

- zhotovovať obväzy jednotlivých častí tela

- zhotovovať bandáž dolných a horných končatín

- spolupracovať s lekárom pri fixácií zlomenín

**Starostlivosť o pomôcky**

- vykonávať mechanickú očistu, dezinfekciu a sterilizáciu pomôcok, prístrojov, nástrojov a zariadení

- pripravovať dezinfekčné roztoky

- správne manipulovať so sterilným materiálom

- zabezpečovať hygienu prostredia

**Starostlivosť o posteľ a polohovanie pacienta**

- realizovať starostlivosť o posteľ po prepustení pacienta

- realizovať úpravu postele s pacientom, bez pacienta

- manipulovať s pomôckami doplňujúcimi posteľ

- zabezpečovať starostlivosť o posteľnú bielizeň

- zabezpečovať prevenciu vzniku syndrómu z imobility

**Podávanie jedla pacientom**

- podávať jedlo pacientom vrátane detí, okrem novorodencov

- sledovať a zaznamenávať bilanciu tekutín

- zabezpečovať dodržiavanie pitného režimu pacientom vrátane detí, okrem novorodencov

- podávať stravu sondou

**Hygienická starostlivosť o chorého**

- zabezpečovať hygienickú starostlivosť o dospelého pacienta a dieťa, okrem novorodenca

- vykonávať rannú a večernú toaletu a celkový kúpeľ

- zabezpečovať umývanie vlasov, odvšivenie

- zabezpečovať starostlivosť o dutinu ústnu, vrátane osobitnej starostlivosti

- zabezpečovať starostlivosť o osobnú bielizeň pacienta

- zabezpečovať špecifickú hygienickú starostlivosť o čiastočne a úplne imobilného pacienta

- pripravovať operačné pole

**Vyprázdňovanie chorých**

- zabezpečovať výkony súvisiace s vyprázdňovaním hrubého čreva a močového mechúra

- aplikovať klyzmu

- zabezpečovať starostlivosť o kolostómie

- asistovať pri cievkovaní

- zabezpečovať starostlivosť o permanentný močový katéter

**Sledovanie a záznam fyziologických funkcií**

- merať a zaznamenávať telesnú teplotu

- merať a zaznamenávať dych

- merať a zaznamenávať pulz

- merať a zaznamenávať tlak krvi

- zhotovovať EKG záznam

- merať výšku, hmotnosť. obvody

- sledovať a zaznamenávať vyprázdňovanie hrubého čreva a močového mechúra

**Odber biologického materiálu na vyšetrenie**

- realizovať odber moču a stolice

- realizovať odber krvi ,

- realizovať výtery z rán a z telových dutín

- realizovať odber spúta,

**Podávanie liečiv per os dospelým a deťom**

- podávať lieky per os pacientom okrem novorodencov, zabezpečiť užitie liekov per os,

**Aplikácia liečiv na kožu a do telových dutín**

- aplikovať lieky na kožu a do telových dutín

**Aplikácia tepla a chladu**

- aplikovať teplé a studené procedúry, zábaly, obklady, liečivé kúpele

- aplikovať liečivé sedacie kúpele

**Aplikácia injekcií**

- aplikovať subkutánne injekcie

- aplikovať intramuskulárne injekcie

- pripraviť a asistovať pri aplikácii intravenóznych injekcií a infúzií

- zabezpečovať starostlivosť o periférnu kanylu

**Aplikácia liečiv cez dýchacie cesty**

- zabezpečovať inhaláciu a podávať kyslík

- odsávať nezaistené dýchacie cesty

**Preväzy rán**

- realizovať ošetrenie kože a preväzy rán,

- asistovať pri komplikovaných ošetreniach

- vykonávať starostlivosť o drény a drenážne systémy

**Podieľať sa na starostlivosť o umierajúceho**

* vykonávať starostlivosť o mŕtve telo

**Asistovať pri vizite**

**Psychosociálne aspekty ošetrovateľskej starostlivosti**

- zabezpečovať zber informácií o potrebách pacienta a zaznamenávať pozorované javy do ošetrovateľskej dokumentácie

- používať profesijnú komunikáciu

- vykonávať základnú zdravotno-výchovnú činnosť primerane veku a zdravotnému stavu pacienta

**Administratíva a zdravotnícka dokumentácia**

- podieľať sa na vedení dokumentácie : spojenej s vizitou, s príjmom, preložením a prepustením pacienta, s hospitalizáciou pacienta a prevádzkou oddelenia

- zaznamenávať realizované výkony do dokumentácie

- pracovať s informačným systémom pracoviska

**Absolvent pri ošetrovaní pacienta s vybraným ochorením má splniť tieto výkonové štandardy zručností (musí byť schopný):**

- zisťovať mieru sebestačnosti a potrebu pomoci pacientovi vo vykonávaní sebaobslužných činností a aktivít denného života,

- zabezpečovať výchovu k sebestačnosti a nezávislosti

- zaznamenávať odchýlky v potrebách pacienta a ich napĺňaní do dokumentácie, navrhovať riešenia a ich realizáciu

- podieľať sa na lekárskom diagnostickom a liečebnom pláne špecifickom pre jednotlivé oddelenia,

- plniť úlohy vyplývajúce z plánu ošetrovateľskej starostlivosti v rámci ošetrovateľského procesu - špecifickom pre jednotlivé oddelenia

- zabezpečovať zdravotno-výchovnú činnosť, zabezpečiť poučenie pacienta o starostlivosti súvisiacej s uspokojovaním jeho potrieb

**7. Učebný plán pre odbornú zložku vzdelávania**

|  |  |  |  |  |  |
| --- | --- | --- | --- | --- | --- |
| Poskytnutý stupeň vzdelania: | **úplné stredné odborné vzdelanie** | | | | |
| Poskytnutý stupeň vzdelania: | **5356 M praktická sestra** | | | | |
| Študijný odbor: | **denné štúdium pre absolventov základnej školy** | | | | |
|  |  | | | | |
| **Kategórie a názvy vzdelávacích oblastí** | **Minimálny počet týždenných vyučovacích hodín vo vzdelávacom programe v ročníku** | | | | |
|  | **1.** | **2.** | **3.** | **4.** | **Spolu** |
| **Teoretické vzdelávanie a praktická príprava** | **10 (5)** | **15 (7)** | **24 (16)** | **25 (20)** | **75 (50)** |
| Latinský jazyk | 1 (1) | - | - | - | 1 (1) |
| Anatómia a fyziológia | 2 | 2 | - | - | 4 |
| Patológia | - | 1 | - | - | 1 |
| Preventívne lekárstvo | - | - | 1 | - | 1 |
| Organizácia zdravotníctva a sociálnych služieb | - | - | 1 | - | 1 |
| Prvá pomoc | - | 2 (2) | - |  | 2 (2) |
| Psychológia, pedagogika a profesijná komunikácia | - | 1 | 2 (1) | 2 (2) | 5 (3) |
| Zdravotnícka etika | - | - | 1 | - | 1 |
| Zdravie a klinika chorôb | 1 | 2 | 2 | 3 | 8 |
| Ošetrovateľstvo teória | 2 | 2 | 2 | 2 | 8 |
| Ošetrovateľské techniky | 4 (4) | 4 (4) | 2 (2)/- | - | 9 (9) |
| Administratíva a zdravotnícka dokumentácia | - | 1 (1) | - | - | 1 (1) |
| Odborná prax | - | - | 14 (14) | 18 (18) | 32 (32) |
| **SPOLU** | **10** | **16** | **24** | **25** | **75** |

Termín: do 31. augusta 2018

**Štefan Z e l n í k**

predseda výboru

**Jozef V a l o c k ý**

overovateľ výboru